CELEX: 62015CN0565
Language: bg
Date: 2015-11-04 00:00:00
Title: Дело C-565/15: Преюдициално запитване от Verwaltungsgerichtshof (Австрия), постъпило на 4 ноември 2015 г. — Hans-Peter Ofenböck

1.2.2016   
            
            
               BG
            
            
               Официален вестник на Европейския съюз
            
            
               C 38/24
            
         Преюдициално запитване от Verwaltungsgerichtshof (Австрия), постъпило на 4 ноември 2015 г. — Hans-Peter Ofenböck
   (Дело C-565/15)
   (2016/C 038/35)
   Език на производството: немски
   
      Запитваща юрисдикция
   
   Verwaltungsgerichtshof
   
      Страни в главното производство
   
   
      Жалбоподател: Hans-Peter Ofenböck
   
      Преюдициални въпроси
   
   
               1)
            
            
               Допуска ли Директива 2005/29/ЕО на Европейския парламент и на Съвета от 11 май 2005 година относно нелоялни търговски практики от страна на търговци към потребители на вътрешния пазар и изменение на Директива 84/450/ЕИО на Съвета, Директиви 97/7/EО, 98/27/EО и 2002/65/EО на Европейския парламент и на Съвета, и Регламент (EО) № 2006/2004 на Европейския парламент и на Съвета („Директива за нелоялни търговски практики“, наричана по-нататък „Директива 2005/29“) (1) прилагането на национална правна норма, която ограничава във времето възможността за оператора на бензиностанция да променя цените на горивата, така че на ден да е допустимо само еднократно определяне на по-високи продажни цени?
            
         
               2)
            
            
               В случай че на първия въпрос не може веднага да се отговори утвърдително, а по смисъла на практиката на Съда при проверката за допустимост на подобно ограничение трябва да се преценяват обстоятелствата на конкретния случай с оглед на разпоредбите на членове 5 — 9 от Директива 2005/29:
               Какви критерии следва да се вземат предвид при необходимата съгласно решение на Съда по дело C-540/08 проверка на допустимостта на такива ограничения в конкретния случай с оглед на разпоредбите на членове 5 — 9 от Директива 2005/29 при уредбата за ограничаване на възможността за увеличаване на потребителските цени?
            
         
      (1)  ОВ L 149, стр. 22.